
RAPORT DE SPECIALITATE
privind  aprobarea închirierii  imobilului situat în Timişoara,  P-ţa Unirii nr. 7  pentru desfăşurarea activităţii  de învăţământ  a Liceului Teoretic “Nikolaus Lenau”- clasele I-IV

     Având în vedere Expunerea de motive a Primarului Municipiului Timişoara şi Proiectul de hotărâre privind aprobarea  închirierii  imobilului situat în Timişoara,  P-ţa Unirii nr. 7  pentru
desfăşurarea activităţii de învăţământ a Liceului Teoretic “Nikolaus Lenau”- clasele I-IV. 
     Facem următoarele precizări:
     Imobilul compus din construcţie cu suprafaţa construită desfăşurată  de 1665,43 mp şi teren construit şi neconstruit  în suprafaţă de 1206 mp, situat în Timişoara Piaţa Unirii nr.7, în care funcţionează Liceul Teoretic „Nikolaus Lenau” clasele I-IV a fost retrocedat Episcopiei Romano-Catolice de Timişoara prin Decizia nr. 314/24.06.2004 a Guvernului României,“Comisia Specială de Retrocedare a unor bunuri imobile care au aparţinut cultelor religioase din România”. 
      Prin HCL nr. 268/30.06.2009  a fost aprobat contractul de închiriere nr. 1729 din 17.07.2009 încheiat între Episcopia  Romano - Catolică de Timişoara şi Liceul Teoretic "N. Lenau" pentru imobilul situat în Timişoara Piaţa Unirii nr. 7, înscris în C.F. nr.428259 Timişoara, nr. top.420, pe o perioadă de 4 ani cu o chirie de 7300 lei/lună şi a fost prelungit în aceleaşi condiţii prin acte adiţionale până în data de  29.10.2017.
     Liceul Teoretic „Nikolaus Lenau” prin adresa cu  nr. 2128/19.06.2017, înregistrată la Primăria Municipiului Timişoara sub nr. SC2017-15431/22.06.2017 a solicitat prelungirea contractului de închiriere mai sus menţionat.
     Episcopia Romano-Catolică de Timişoara  prin adresa cu  nr.1074/2017 şi-a  exprimat acordul  pentru prelungirea contractului de închiriere, cu condiţia renegocierii chiriei lunare, soliciând  preţul de 14.500 lei/lună.
     Serviciul Şcoli Spitale a transmis materialul privind închirierea imobilului către Comisia de Negociere cu Terţii şi conform Procesului verbal nr. 4/04.10.2017, Comisia de Negociere cu Terţii a negociat cu reprezentanţii Episcopiei Romano-Catolice de Timişoara închirierea imobilului din P-aţa Unirii nr.7  la preţul de 12.500 lei/lună.
      Întrucât  la negocierea  chiriei nu s-a pus în discuţie şi perioada de închiriere, Episcopia Romano-Catolică de Timişoara,  prin adresa cu nr.1759/2017, înregistrată la instituţia noastră sub nr. SC2017-25363/12.10.2017 a comunicat că termenul de închiriere  este de 2 (doi) ani începând cu data de 30.10.2017.
     Contractul de închiriere se va  încheia în condiţiile legii, între Episcopia Romano- Catolică de Timişoara  în caliate de proprietar şi Liceului Teoretic “Nikolaus Lenau” în calitate de chiriaş.  
      Conform prevederilor art. 20, alin.1 din Legea educaţiei naţionale nr. 1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
     Având în vedere prevederile legale expuse în prezentul raport precum şi faptului că în prezent nu dispunem de altă locaţie pentru mutarea activităţii de învăţământ – clasele I-IV ale Liceului Teoretic Nikolaus Lenau apreciem că:
       -  proiectul de hotărâre privind  închirierea  imobilului situat în Timişoara,  P-ţa Unirii nr. 7 pentru desfăşurarea activităţii de învăţământ a Liceului Teoretic “Nikolaus Lenau” clasele I-IV  îndeplineşte condiţiile pentru a fi supus dezbaterii  şi aprobării Consiliului Local al Municipiului    Timişoara.




                   ŞEF SERVICIU 				                                  CONSILIER
                    Anca Lăudatu                                                                           Ciucur Ioana













  Cod.FO 53-01,Ver.1















         

